Gustav Richert

Gustav Richert var en tysk nasjonalsosialistisk embedsmann og medlem av SS som var stasjonert i det tyskokkuperte Norge.

Richert var utdannet biolog og agronom, og drev et gods i nærheten av Stettin i Preussen (dagens Szczecin i Polen). Han var tilknyttet Schutzstaffels Rasse und Siedlungshauptamt (RuSHA) fra midten av 1930-tallet.

Like etter angrepet i 1940 kom han til Norge for å lede Josef Terbovens avdeling for ernæring og landbruk. Her hadde han som oppgave å bygge ut kontaktene med bondebevegelsen i landet, og forsøkte blant annet å overtale Jens Hundseid til å lede et nytt, NS-tilknyttet Bondesamband.

Sammen med Heinrich Himmler stod Richert for utbyggingen av Lebensborn-prosjektet i Norge. Han var kjent som en brutal mann, og fungerte også en periode som Terbovens stedfortreder.

Han hadde graden Obersturmbannführer i SS.

Richert ble drept av sovjetiske krigsfanger på godset sitt ved Stettin.

Referanser

Litteratur 

Tyskere fra andre verdenskrig
SS-offiserer
Fødselsår ikke oppgitt
Dødsår ikke oppgitt
Tyske biologer
Tyske agronomer
Personer tilknyttet det tredje rike
Dødsfall i 1940-årene
Tysk militærpersonell drept i andre verdenskrig
SS-personell i det tyskokkuperte Norge